Amazono de Dufresne

La Amazono de Dufresne (Amazona dufresniana), konata ankaŭ kiel Bluvanga amazono, estas specio de papago en la subfamilio Arinae de la familio Psittacidae, de afrikaj kaj amerikaj papagoj. BirdLife International (2020). "Blue-cheeked Amazon, Amazona dufresniana". IUCN Red List of Threatened Species. 2020: e.T22686282A174107588. doi:10.2305/IUCN.UK.2020-3.RLTS.T22686282A174107588.en. Alirita la 2a de Marto 2023.  Ĝi troviĝas en Brazilo, Gujanoj, kaj Venezuelo.Remsen, J. V., Jr., J. I. Areta, E. Bonaccorso, S. Claramunt, A. Jaramillo, D. F. Lane, J. F. Pacheco, M. B. Robbins, F. G. Stiles, kaj K. J. Zimmer. 30a de Januaro 2023. Species Lists of Birds for South American Countries and Territories.  Alirita la 30an de Januaro, 2023

Taksonomio kaj sistematiko
La Bluvanga amazono estas monotipa. Iam tio kio estas nun la Ruĝbrova amazono (A. rhodocorythra) estis traktita kiel subspecio de la Bluvanga, kaj aliajn fojojn ambaŭ el ili estis traktitaj kiel subspecioj de la Ruĝvosta amazono (A. brasiliensis).Remsen, J. V., Jr., J. I. Areta, E. Bonaccorso, S. Claramunt, A. Jaramillo, D. F. Lane, J. F. Pacheco, M. B. Robbins, F. G. Stiles, kaj K. J. Zimmer. Versio de 30a de Januaro 2023. A classification of the bird species of South America. American Ornithological Society.  Alirita la 30an de Januaro, 2023

La specia epiteto de tiu specio rememorigas la francan zoologon Louis Dufresne.

Aspekto
La bluvanga amazono estas 34 ĝis 37 cm longa kaj pezas 481 ĝis 615 g. Ambaŭ seksoj estas similaj. Plenkreskuloj estas plejparte verdaj. Ili estas okraj sur siaj bridoj kaj tuja frunto; la cetero de la frunto kaj plejparto de ilia krono estas flavaj kun verdaj pintoj sur la plumoj. Ilia malsupra duono de ilia vizaĝo, la flankoj de ilia kolo, kaj la flankoj de ilia gorĝo estas lavendbluaj. Ilia nuko kaj la resto de iliaj supraj kaj subaj partoj estas verdaj. La plumoj de la nuko kaj flankoj de la kolo havas nigrajn randojn, kiuj donas al ili skvamecan aspekton. Iliaj vostoplumoj estas verdaj kun flavaj pintoj, kiuj estas pli larĝaj sur la eksteraj plumoj. La karpala rando de iliaj flugiloj estas flavecverda kaj iliaj unuarangaj flugilplumoj estas nigraj kun bluaj eksteraj retoj. Iliaj internaj sekundaraj estas verdaj kun palbluaj pintoj kaj la eksteraj brile flavaj aŭ oranĝaj, ankaŭ kun palbluaj pintoj. Iliaj irisoj estas nigrecaj, ilia beko malhela kun ruĝa bazo sur la supra makzelo, kaj iliaj kruroj grizaj. Nematuraj birdoj similas al plenkreskuloj, sed kun malpli da bluo sur la kapo kaj pli obtuze flavo sur la krono.Dickey, R. (2020). Blue-cheeked Parrot (Amazona dufresniana), versio 1.0. En Birds of the World (T. S. Schulenberg, Editor). Cornell Lab of Ornithology, Ithaca, NY, USA.  Alirita la 2an de Marto, 2023

Distribuado kaj habitato
La bluvanga amazono troviĝas ekde ekstrema orienta Venezuelo orienten tra Gujano, Surinamo, kaj Franca Gviano kaj suden iomete en nordan Brazilon. La vivejaj bezonoj de la specio ne estas bone komprenitaj. En la tepuia zono de Venezuelo/Gujano ĝi troviĝas en humidaj malaltebenaĵaj arbaroj kaj montetoj. En Surinamo ĝi troviĝas dum parto de la jaro en arbaroj sur la marbordaj sablaj krestoj. Laŭ alteco ĝi varias de marnivelo ĝis (en Venezuelo) 1 700 m

Kutimaro
Movoj
La bluvanga amazono supozeble estas ĝenerale sidlokema, sed kelkaj faras laŭsezonajn movojn inter la interno kaj la marbordo de Surinamo. Ĝi ĝenerale vojaĝas en unuspeciaj aroj de ĝis ĉirkaŭ 30 birdoj.

Manĝado
La bluvanga amazono manĝas plejparte en la arbara kanopeo. Ĝia dieto estas preskaŭ nekonata; oni supozas, ke ĝi inkluzivas semojn, fruktojn kaj florojn kiel tiu de aliaj amazonaj papagoj.

Reproduktado
Preskaŭ la tuta limigita sciaro pri la reprodukta biologio de la bluvanga amazono devenas de kaptitaj birdoj. En kaptiteco ilia ovodemetado estas de tri ovoj kaj la kovada periodo estas de 23 ĝis 26 tagoj.

Referencoj

Juniper & Parr (1998) Parrots: A Guide to Parrots of the World; .

 Eksteraj ligiloj 

Kategorio:Papagoj
Kategorio:Birdoj de Sudameriko